LSB Rīga

Latvijas Sporta biedrība (arī LSB) bija Latvijas futbola klubs no Rīgas.

Dibināta 1891. gadā kā Rīgas 2. riteņbraucēju biedrība, tā bija pirmā latviešu dibinātā sporta apvienība.http://periodika.lv/periodika2-viewer/view/index-dev.html#panel:pp|issue:/p_003_xala1998n2427|article:DIVL249  Rīga = nozīmīgs sporta centrs Futbola sekcija sporta biedrībā tika izveidota 1913. gadā. 1921. gadā biedrība pārdēvēta par Latvijas Sporta biedrību. 

20. gadsimta divdesmitajos gados LSB bija viena no vadošajām futbola komandām Rīgā un Latvijā. Pēc Virslīgas izveides pirmajos divos gados LSB tajā izcīnīja trešo vietu, taču divdesmito gadu beigās rezultāti sāka pasliktināties, līdz 1932. gadā Virslīgu nācās atstāt. Atgriezties spēcīgāko sabiedrībā LSB vairs neizdevās, lai gan 1936. gadā komanda spēja uzvarēt Rīgas 1. līgas turnīrā, taču kvalifikācijas spēlē par vietu virslīgā piekāpās Jelgavas futbolistiem. Tik tuvu Virslīgai komandai vēlreiz tikt nebija lemts. 1940. gadā biedrība likvidēta, 1941. gadā - atjaunota, 1944. gadā līdz ar kārtējo okupācijas varu maiņu - atkal likvidēta. Arī 2. Pasaules kara laikā LSB spēlēja Rīgas meistarības 1. līgā, bez sevišķiem panākumiem.http://www.delfi.lv/sports/news/football/news/futbols-pilseta-latvijas-sporta-biedribas-futbola-komandas-vesture.d?id=22121850

Futbols lielākoties nebija LSB kā biedrības augstākā prioritāte, līdz ar to ilgtermiņā arī sevišķi spoži nebija tās rezultāti. Ilggadīgākais LSB priekšsēdētājs bija Jānis Dikmanis (no 1928. līdz 1944. gadam)http://periodika.lv/periodika2-viewer/view/index-dev.html#panel:pp|issue:/p_000_xlak1969n047|article:DIVL410|query:biedrība  biedrība 1891 Rīgas riteņbraucēju biedrības|issueType:P, pirms viņa to vadīja J.Taube (1921-1925) un M.Miljons (1925-1928).

 Iegūtie tituli 
 Rīgas kausa ieguvēji (1)
 1926

 Pazīstami spēlētāji 
 Jānis Lidmanis (1923-1928)
 Česlavs Stančiks (1936)
 Vladimirs Svistuņenko (1926)
 Rūdolfs Kundrāts (1927-1928)
 Alberts Vaters (1927-1928)
 Alfrēds Brašmanis (1924-1933)
 Ādolfs Greble (1922-1929)

 Atsauces 

Kategorija:Bijušie Latvijas futbola klubi